চুয়াডাঙ্গার জীবননগর থানা পুলিশের মাদক বিরোধী বিশেষ অভিযানে ২৪ পিস ইয়াবা ও ১০০ গ্রাম গাঁজা সহ দুই মাদক ব্যবাসায়ীকে আটক করা হয়েছে। জানা গেছে, জীবননগর উথলী বাজার পাড়ার মৃত জয়নুর উদ্দীনের ছেলে শহিদুল ইসলাম মরা(২৫) দীর্ঘদিন যাবৎ মাদকের রমরমা ব্যাবসা করে আসছিল। এমতাবস্থায় গতকাল রাত সাড়ে ৭টার দিকে জীবননগর থানার অফিসার ইনচার্জ শেখ গনির নেতৃত্বে এস আই সিরাজ ও এস আই আবু সাইদ ও সঙ্গীয় ফোর্স নিয়ে ১০০ গ্রাম গাঁজা ও ২০ পিস ইয়াবা সহ শহিদুলকে আটক করে। অপরদিকে থানা পুলিশের একই অভিযানে শাহাপুর ক্যাম্পের এ এস আই মুসফিকুর রহমানের নেতৃত্বে আন্দুলবাড়ীয়া কর্চাডাঙ্গা জেল পাড়ার শহিদুল ইসলাম (২২) কে ৪ পিস ইয়াবা সহ তাকে আটক করা। এবিষয়ে তাদের বিরুদ্ধে জীবননগর থানায় পৃথক দুটি মামলা করা হয়।